CELEX: 62015CN0169
Language: ro
Date: 2015-04-13 00:00:00
Title: Cauza C-169/15: Cerere de decizie preliminară introdusă de Benelux Gerechtshof (Belgia) la 13 aprilie 2015 – Montis Design BV/Goossens Meubelen BV

13.7.2015   
            
            
               RO
            
            
               Jurnalul Oficial al Uniunii Europene
            
            
               C 228/4
            
         Cerere de decizie preliminară introdusă de Benelux Gerechtshof (Belgia) la 13 aprilie 2015 – Montis Design BV/Goossens Meubelen BV
   (Cauza C-169/15)
   (2015/C 228/04)
   Limba de procedură: neerlandeza
   
      Instanța de trimitere
   
   Benelux Gerechtshof
   
      Părțile din procedura principală
   
   
      Reclamantă: Montis Design BV
   
      Pârâtă: Goossens Meubelen BV
   
      Întrebările preliminare
   
   
               1)
            
            
               Durata de protecție menționată la articolul 10 coroborat cu articolul 13 alineatul (1) din Directiva 93/98/CEE (1) este aplicabilă în cazul unor drepturi de autor care erau inițial protejate de legislația națională privind dreptul de autor, dar care s-au stins înainte de 1 iulie 1995 în lipsa îndeplinirii sau a îndeplinirii la timp a unei cerințe de formă, mai precis lipsa depunerii sau a depunerii la timp a unei declarații de menținere, astfel cum este prevăzută la articolul 21 alineatul 3 (vechi) din Legea uniformă Benelux în materie de desene sau modele industriale?
            
         
               2)
            
            
               În cazul unui răspuns afirmativ la prima întrebare:
               Directiva 93/98/CEE trebuie interpretată în sensul că se opune unei reglementări naționale care presupune că dreptul de autor asupra unei opere de artă aplicată care s-a stins anterior datei de 1 iulie 1995 întrucât nu a fost îndeplinită o cerință de formă, trebuie să fie considerat stins în mod definitiv?
            
         
               3)
            
            
               În cazul unui răspuns afirmativ la a doua întrebare:
               În cazul în care se consideră că dreptul de autor în discuție este sau a fost redobândit la un anumit moment potrivit legislației naționale, începând de la ce dată a avut loc această redobândire?
            
         
      (1)  Directiva 93/98/CEE a Consiliului din 29 octombrie 1993 privind armonizarea duratei de protecție a dreptului de autor și a anumitor drepturi conexe (JO L 290, p. 9, Ediție specială 17/vol.01, p. 141), înlocuită în prezent de Directiva 2006/116/CE a Parlamentului European și a Consiliului din 12 decembrie 2006 privind durata de protecție a dreptului de autor și a anumitor drepturi conexe (versiune codificată) (JO L 372, p. 12, Ediție specială 17/vol. 3, p 7).